CELEX: E2011P0013
Language: et
Date: 2011-09-14 00:00:00
Title: Kohtu Fürstliches Landgericht 14. septembri 2011 . aasta taotlus EFTA kohtult nõuandva arvamuse saamiseks kohtuasjas Granville Establishment vs. Volker Anhalt, Melanie Anhalt ja Jasmin Barbaro (sünninimega Anhalt) (Kohtuasi E-13/11)

2.2.2012   
            
            
               ET
            
            
               Euroopa Liidu Teataja
            
            
               C 29/12
            
         Kohtu Fürstliches Landgericht 14. septembri 2011. aasta taotlus EFTA kohtult nõuandva arvamuse saamiseks kohtuasjas Granville Establishment vs. Volker Anhalt, Melanie Anhalt ja Jasmin Barbaro (sünninimega Anhalt)
   (Kohtuasi E-13/11)
   2012/C 29/09
   Liechtensteini Fürstliches Landgericht (Liechtensteini vürstlik kohus) esitas EFTA kohtule 15. septembri 2011. aasta kirjaga (kiri saabus kohturegistrisse 22. septembril 2011) taotluse nõuandva arvamuse saamiseks kohtuasjas Granville Establishment vs. Volker Anhalt, Melanie Anhalt ja Jasmin Barbaro (sünninimega Anhalt). Arvamust taotletakse järgmistes küsimustes:
   
               1.
            
            
               Kas Euroopa Majanduspiirkonna riigi kodanik saab tugineda Liechtensteini kohtualluvuse seaduse paragrahvile 53a, millega antakse Liechtensteini kodanikele õigus, mille kohaselt neid ei saa välismaal kohtusse kaevata kohtualluvuse kokkuleppe alusel, välja arvatud juhul, kui kõnealune kohtualluvuse kokkulepe on avalikult jäädvustatud, ning tugineda sama sättega kehtestatud õigusele, mille kohaselt neid ei saa kohtualluvuse kokkuleppe alusel kohtusse kaevata Liechtensteinis (mis on kõnealuse EMP riigi kodaniku seisukohast välismaa), välja arvatud juhul, kui kõnealune kokkulepe on avalikult jäädvustatud?
            
         
               2.
            
            
               Kui esimesele küsimusele vastatakse jaatavalt: kas sellele õigusele saab tugineda käesolevas kohtuasjas, st tsiviilmenetluses ehk eraõiguslike poolte vahelises vaidluses?